KENSINGTON TEMPLE
Hengelliset lahjat ja Jumalan valtakunta
COLIN DYE: Hengellinen lahja- varustus ja Jumalan valtakunta
Valtakunta tulee lahjakääreessä.
Tahdon keskittyä hengelliseen lahjavarustukseen.
Jumala on antanut lahjoja jokaiselle -
hänen kutsunsa ja hengellisen kapasiteettinsa mukaisesti -
kutsun täyttämiseksi.
Jumala haluaa sen kautta osoittaa valtakuntansa paitsi seurakunnassa, -
myös seurakunnan ulkopuolella.
Luetaan Ef. 4:1―8.
Luen Uudesta elävästä käännöksestä.
Se miellyttää minua. Pidän elävästä kielestä.
Kuten kaikissa käännöksissä, siinäkin on jossain määrin tulkintaa.
Siksi eri käännöksiä tulee vertailla.
Luetaan Ef. 4:1―8.
Paavali kirjoittaa Efeson uskoville.
"Siksi minä, Herran palvelemisen vanki, -
anon teitä elämään kutsunne arvoisesti.
Sillä Jumala on kutsunut teidät.
Olkaa aina nöyriä ja lempeitä.
Olkaa kärsivällisiä toinen toiselle. Kärsikää toistenne vikoja -
rakkautenne takia.
Pyrkikää kaikin keinoin pysymään yhtenäisenä Hengessä.
Sitokaa itsenne yhteen rauhan sitein.
Sillä on yksi ruumis ja yksi henki.
Aivan kuten teidät on kutsuttu samaan loistavaan tulevaisuudentoivoon, -
on yksi Herra. Yksi usko.
Yksi kaste.
Ja yksi Jumala ja Isä, joka on yli kaiken ja kaikessa -
ja elää kaiken kautta.
Kuitenkin Hän on antanut meille jokaiselle erityisen lahjan -
Kristuksen anteliaisuudesta.
Siksi Raamattu sanoo: Kun Hän nousi korkeuksiin, -
Hän johti vangittujen joukkoa -
ja antoi lahjoja omilleen."
Pääotsikko on hengellinen lahjavarustus Jumalan valtakunnassa.
Tämänpäiväinen alaotsikko on "Valtakunta tulee lahjakääreessä".
Me käymme ostoksilla. Joulunaika on pian käsillä.
Käymme ostoksilla. Puhun nyt miehille.
Kun myyjä kysyy, paketoidaanko ostos, moniko teistä miehistä tuumii: -
"Huh. Kyllä, kiitos. Vältyn monelta sähellykseltä."
Myyjät näyttävät osaavan paketoida tosi hyvin.
Vuosien paketoimisen jälkeenkään en ole päässyt samalle tasolle.
On kuitenkin mukavaa hankkia korkealaatuista lahjapaperia.
Pian paketti tulee kalliimmaksi kuin itse lahja.
Mutta se näyttää erityiseltä.
Kun näkee käärityn paketin, arvaa, että se on lahja.
Esimerkki. Sinä tulet kotiin ja näet keittiön pöydällä -
uuden iPhone 6S:n.
Joo. Se on siinä paljaaltaan. Ei paketissa.
Jos kyseessä on aviomiehesi, -
päättelisit, että hän on taas ostanut itselleen uuden puhelimen.
Jos aviovaimosi: "Hän ohittaa minut tekniikassa."
Jos kämppiksesi: "Hänen pitäisi maksaa vuokra eikä ostella laitteita."
Mutta kuvittele, että tulet kotiin -
ja näet iPhone 6S:n paketissaan.
Applen oma paketti on siisti. Mutta sitä on somistettu kauniisti.
Siitä tiedät, että joku on saamaisillaan siunauksen.
Saatat jopa toivoa, että se olet sinä.
Lahjakääre kertoo heti, että se on lahja.
Joku on nähnyt vaivaa paketoidakseen sen.
Jumalan valtakunta tulee lahjakääreessä.
Toisin sanoen se on lahja. Lahja.
Kaikki valtakunnassa tulee lahjana.
Tämä kaikki sisältyy erääseen Raamatun sanaan, -
joka on "karis". Se tarkoittaa 'armoa'.
Sanan sivumerkityksiä ovat "lahjavarustus", -
"antaa ihmiselle jotain, mikä ei ole heidän omaa ansiotaan -
eikä omin teoin ansaittua vaan on tarjolla ilmaiseksi".
Jae, jota aion käyttää tässä johdantosaarnassa -
avatakseni tämän teeman, on jae 7.
Uusi elävä käännös, jae 7: -
"Jumala on antanut meille jokaiselle erityisen lahjan -
Kristuksen anteliaisuudesta." Tulemme näkemään asiayhteydestä, -
ettei lahja ole annettu meille vain nauttimista ja leventelyä varten.
Se on annettu meille muiden palvelemista varten, -
ja kun teemme niin, se tuo Jumalan valtakunnan.
Sanotaan, että Hän on antanut meille jokaiselle erityisen lahjan.
Tässä Uusi elävä käännös on hieman tulkitseva.
Tässä näet käytetään sanaa "armo".
Toinen käännös sanoo: "itsekullekin meistä on armo annettu".
Tämä on siis Jumalan armon lahja. Hän antoi armon elämäämme.
Tähän armoon, karisiin, -
sisältyy "karismata", Jumalan Hengen lahjat -
ja Jumalan valtuutuksen lahjat elämässämme.
Se kaikki virtaa Jumalan armosta.
Erityinen lahja Kristuksen anteliaisuudesta.
Vielä 33/38-käännös: "itsekullekin meistä on armo annettu -
Kristuksen lahjan mitan mukaan."
Hyvin voimallinen ja tärkeä jae.
Näemme asiayhteydestä ensi viikolla, että meistä joka ikinen -
on syntyessään saanut kutsun.
Elämämme yllä on tarkoitus, päämäärä.
Pakettiin nimeltä "sinä" Jumala on asettanut kaikki lahjat ja armon, -
jotka tarvitset tuon kutsun täyttämiseen.
Siihen liittyy hieman historiaa, sillä meistä valtaosa -
käänsi selkänsä kutsullemme hyvin varhain elämässä.
Olimme siitä sivussa siihen asti, kunnes Kristus pelasti meidät -
ja vapahti meidät armossaan ja aktivoi uudelleen -
suunnitelmansa ja tarkoituksensa, joka Hänellä oli alusta asti.
Ef. 2:10 sanoo sen selvästi. "Me olemme Hänen tekoaan, -
luodut Kristuksessa Jeesuksessa tekemään hyviä tekoja, -
jotka Jumala on valmistanut meidät edeltä käsin tekemään."
Tämä sarja osoittaa, että on tärkeää oivaltaa, mikä on oma identiteetti -
mikä on oma lahja ja miten täyttää lahja -
ensinnäkin veljien ja sisarten palvelemisessa Kristus-ruumiissa.
Ja se on vasta oppimispaikka.
Kokouspaikka on oppimispaikka maailmaan menemistä varten.
Niin tärkeää kuin toistemme palveleminen onkin, -
tärkeämpää on, että kun meitä on palveltu ja valmisteltu, -
voimme mennä maailmaan ja osoittaa siellä -
Jumalan lahjoja ja armoja, jotka ovat elämämme yllä. Se innostaa minua.
Pohtiessani, mihin suuntaan tahdon tätä opetussarjaa viedä, -
minulle on ollut ilmestys, miten paljon Jumala on antanut meille uskoville.
Se ei ole vain itseämme varten, että meillä olisi hienoja seurakuntia.
Vaan myös että olisimme tehokkaita Jumalan työssä maailmassa.
Kaikkia Jumalan meille antamia lahjoja voidaan käyttää tuolla ulkona.
Ei vain täällä. Tuolla. Se on näiden lahjojen todellinen päämäärä.
Henki, jossa toimimme, on Jeesuksen itsensä palvelijansydän.
Kuvailen sen teille. Menen asioiden edelle, mutta palaan siihen.
Jatkan tästä, kun kerran aloitin. Sanotaan näin.
Sinä olet liike-elämän palveluksessa. Tai saatat olla opettaja.
Saatat työskennellä terveydenhoitoalalla.
Mikä sinua motivoi?
Mikä motivoi sinua sillä tavalla, että se tuo Jeesuksen näkyviin kauttasi?
Onko se rakkaus rahaan? Me toki tarvitsemme rahaa.
Rahaa tarvitaan, mutta emme tee sitä rahan takia.
Se on pinnallinen elämäntapa, eikä silloin ajatella valtakuntaa.
Meillä on siis jokin lahja.
Tuo lahja tulee esiin työssämme.
Tuo lahja on ihmeellinen. Me nautimme siitä niin paljon, -
että tunnemme täydellistä tyydytystä. Toteutamme itseämme ja sitä, -
mitä Jumala on antanut meille. "Minulla on jotain. Annan sen sinulle.
Vuodatan elämääsi jotain palvelemalla sinua, toimimalla hyväksesi, -
tekemällä elämästäsi paremman." Turha väittää, -
että tähän valtakunnan periaatteeseen perustuva bisnes ei kukoista.
Tietysti se kukoistaa!
Tai koulumaailmassa. Menet oppilaiden tai opiskelijoiden eteen.
Sydämessäsi on palo viedä sitä, mitä sinulla on ja mitä olet oppinut, -
ja vuodattaa sitä heihin, jotta he saavat parempia arvosanoja, -
etenevät elämässään ja löytävät täyttymyksen ja sydämensä palon.
Koko motivaatio muuttuu. Tämä on valtakunnan teologiaa.
Valtakunnan periaate.
Myös maailma on herännyt tähän.
Voisin esitellä teille johtamisoppaita. Niissä jätetään nimi Jeesus pois, -
mutta periaatteet pysyvät samoina. Neljän tulevan viikon opetus -
voi muuttaa elämäsi sekä antaa suunnan ja täyttymyksen tunteen, -
jota ei saa ilman ymmärrystä Jumalan valtakunnan lahjavarustuksesta.
Ensimmäinen kohta on tämä.
Valtakunta on lahja.
Se on perusjuttu, mutta se on totta.
Valtakunta on Jumalan hallintavaltaa.
Se keskittyy Hänen Persoonansa ympärille.
Jumala on kaiken muun lisäksi kaikkein siunatuin olento -
maailmankaikkeudessa. Oikeasti Hän on tehnyt koko maailmankaikkeuden!
Hän on niin siunattu, -
ettei Hänen läsnäolossaan voi olla tulematta itse siunatuksi.
Siksi jo Hänen läsnäolonsa on siunaus, lahja.
Siksi Raamattu opettaa, että taivas on ilmainen lahja.
Sitä ei ansaita teoin eikä tittelein.
Kun Hänen tarkoituksensa on tuoda julki Hänen läsnäolonsa, -
me koemme Hänen siunattuutensa palkitsevana.
Jumalan ihmeellinen persoonallisuus, Persoona.
Olette varmasti tavanneet sellaisia, jotka ovat täynnä energiaa ja eloa.
Koet itsekin uudistuvasi heidän läsnäolossaan.
Yhteys ja vuorovaikutus ovat palkitsevia ihmistenkin kesken, -
tuttujen ja rakkaiden kesken. Se voi olla sanoin kuvaamatonta.
Kuvittele, kun puhutaan Jumalan anteliaisuudesta.
Hengen, joka on Jumala itse, anteliaisuudesta.
Hengen anteliaisuus on korkeimpia ilmaisuja todellisesta hengellisyydestä.
Siksi meillä ei ole sijaa ilkeälle uskonnollisuudelle.
Oletteko huomanneet, miten ilkeää uskonto voi olla?
En arvostele muita uskontoja.
Kun kristinusko muuttuu uskonnoksi, -
se voi olla koko planeetan ilkeähenkisin asia.
Ahdasmielinen.
Tosi uskonto. En puhu farkkumerkistä.
Tosi uskonto on antelias.
Se on ystävällistä, lempeää, hyväksyvää.
Se ei ole kaikenhyväksyvää, että voisi elää miten huvittaa -
ja silti olla valtakunnassa.
Jumalan valtakunnassa hallitsevat vanhurskaus, totuus ja auktoriteetti.
Taivumme Hänen auktoriteettinsa alle. Mutta Hän on vanhurskas Jumala.
Koko valtakunta tulee lahjana. Sitä ei voi ansaita teoin tai tittelein.
Toinen kohta: valtakunta tulee julki lahjan kautta.
Logiikka tässä on yksinkertainen.
Miten valtakunta tulee?
Valtakunta tulee Jeesuksessa. Kuka on Jeesus? Jumalan lahja.
Jumala niin rakasti maailmaa, että Hän antoi Poikansa.
Jumala kuvaa Häntä lahjana, jota on mahdoton kuvailla.
Hassu väittämä.
2. Kor. 9:15 (NLT): "Kiitos Jumalalle -
tästä lahjasta, joka on liian ihmeellinen sanoin kuvattavaksi."
Jeesuksen, Jumalan, pelastuksen, Jumalan armon lahja -
on se, miten valtakunta tapahtuu.
Toisin sanoen valtakunta tulee vain lahjan kautta. Ei ole muuta tapaa.
Jos tämä olisi seminaari, -
jakaisin teille jokaiselle tyhjän paperiarkin ja kynän.
En vielä kertoisi, mistä aion puhua.
Pyytäisin teitä kirjoittamaan, millä tavalla valtakunta tulee.
Miten olette ymmärtäneet Sanasta ja kokeneet Jumalasta.
Teistä monet sanoisivat, että valtakunta tulee Sanan kautta.
Moniko on sitä mieltä? Jumalan valta- kunta tulee Sanasta. Siitä on jaekin.
Matt. 13:9.
Taustalla on... Jae 19. Matt. 13:19.
Taustalla on kylväjävertaus.
Kylväjä kylvää siemenen. Sitten Jeesus selitti sen: -
Siemen on valtakunnan sana.
Eli kun vastaanotat valtakunnan sanan, valtakunta tulee elämääsi.
Ellet ole vastaanottanut valtakuntaa, voit nyt vastaanottaa Jumalan Sanan -
siemenenä, niin sinä muutut ja valtakunta alkaa tulla julki elämässäsi.
Se on hyvää uusitestamentillista opetusta.
Joku voi sanoa: "Valtakunta tulee Hengen kautta, -
sillä Pyhä Henki on Valtakunnan Henki."
Sinne, missä Jumalan Henki toimii ja liikkuu, Hän tuo valtakunnan.
Valtakunta ei tule ainoastaan Sanan eikä Hengen kautta, -
valtakunta tulee lahjan kautta.
Lahjan, lahjan.
Antamalla. Niin valtakunta tulee.
Meillä ei olisi valtakuntaa, ellei Isä olisi antanut Jeesusta.
Meillä ei olisi valtakuntaa, ellei Jeesus olisi antanut elämäänsä.
Ja aina kun sinä annat, -
Jumalan lahjan mukaisesti sinussa valtakunta tulee julki elämäsi kautta.
Se on vahva ilmestys tästä sarjasta.
Osoitan, miksi tämä on erinomaisesti perusteltu.
Kun lukee evankeliumeja ja kaikkea, mitä Jeesus opetti, -
Jeesus opetti valtakunnasta enemmän kuin mistään muusta aiheesta.
Se oli hänen suosikkiaiheensa. Hän opetti valtakunnasta aina.
Tiedätkö, mistä aiheesta Jeesus opetti toiseksi eniten?
Mikä on Uudessa testamentissa aihe, josta Hän puhuu eniten, -
ellei lasketa valtakuntaa? Antaminen.
Tiesitkö? Jeesus puhuu antamisesta enemmän kuin mistään muusta -
lukuun ottamatta Jumalan valtakuntaa.
Nämä kaksi pääteemaa kertovat, että valtakunta tulee antamisen kautta.
Aina kun jaamme jollekin siitä, mitä Jumala on meille antanut, -
oikeassa hengessä ja oikealla tavalla, valtakunta tulee. Kiitos Jumalalle!
Hän tuli Jumalan lahjana, -
ja Hän myös tuo ilmi valtakuntansa -
lahjojen kautta.
Jae, josta nyt puhumme, jae 7, Ef. 4:7, sanoo (NLT): -
"Meistä jokaiselle on annettu armo Kristuksen lahjan mitan mukaan."
Tässä on sana "armo". Ja Hän on Jumalan lahja.
Sana "lahja" tarkoittaa tässä, että joku antaa jollekulle jotain ilman syytä.
Se ei ole lahjus. Ei yritetä vaikuttaa toiseen.
Ei yritetä päästä jonkun suosioon.
Tuo lahja annetaan täysin ilmaiseksi. Ei odoteta mitään vastineeksi.
Se Jeesus on. Hän tuli.
Tuon Jeesuksen lahjan, joka on Jumalan armo, -
tuon lahjan mukana tulee koko joukko muita asioita.
Sanotaan se näin.
Kun otat valtakunnan, se tulee lahjakääreessä.
Aivan ensimmäisenä avaat lahjan ja näet jotain, mikä tulee ulos paketista.
Usein sieltä tulee syntien anteeksiantamus.
Avaat lahjaa edelleen ja poistat kääreitä paketin päältä.
Siitä virtaa paljon muutakin: rakkautta, iloa ja rauhaa.
Paljon. Varmuus, että kun kuolee, -
ei tarvitse murehtia, minne päätyy.
Tämä vastaa syvintä tarvetta ja kaipuuta sisälläsi: -
olla yhteydessä Jumalaan ja olla Hänen käytössään.
Kristittynä olemisessa kyse ei ole kiillotettuna koristeena olemisesta.
"Olet armon pokaali. Pyhä Henki, Colin on hieman pölyinen ja kiilloton.
Kiillotetaan hänet. Vien hänet taivaaseen takanreunalle: -
Katsokaa armoani!"
Olemme Jumalan armon koristeita, mutta olemme myös instrumentteja.
Jumala loi meidät hyödyllisiksi. Että vaikuttaisimme maailmaamme.
Ei omien kunnianhimojemme mukaan.
Vaan sen suunnitelman mukaan, joka Hänellä on elämällemme.
Ja Jumalan suunnitelman mukaan, -
jolla Hän aikoo osoittaa hyvyytensä ja kirkkautensa maan päällä, -
kunnes kaikki saavuttaa viimeisen huipennuksensa -
ja me astumme Taivaan valtakuntaan ikuisiksi ajoiksi.
Niinpä Jumala on antanut meille armon.
Armossa on lahjoja, ihmeellisiä lahjoja.
Lahjojen moninaisuus. Ne kaikki kantavat valtakunnan siemeniä.
Lahja on se. Valtakunnan siemenet.
Kun otamme lahjamme ja ilmennämme sitä, -
valtakunnan siemeniä kylvetään muiden ihmisten elämään.
Valtakunta tulee, kun me harjoitamme meidän lahjojamme.
Kerron esimerkin. En kutsu muusikkoja tänne enää.
He ovat upeita, lahjakkaita, voideltuja muusikkoja.
Olen mielestäni upea ja lahjakas, mutta en ole muusikko.
Jos laulaisin sen lahjan mukaisesti, jota minulla ei ole, -
valtakunta ei tulisi. Uskon, että kaikki lähtisivät pois.
Kun joku on kutsuttu ja lahjakas, ja lahja on omistettu Jumalalle, -
valtakunta tulee, kun hän harjoittaa sitä. Saatat olla organisaattori.
Jonkun mielestä organisointi voi olla tylsää, -
mutta toiselle se on taiteenlaji.
Kun harjoitat lahjaa, koska tiedät, että se olet sinä -
ja Jumala on luonut sinut sellaiseksi ja antanut sinulle ne lahjat, -
se näyttää täysin luonnolliselta. Ei yliluonnolliselta, mutta huomaat, -
että kun hoidat asioita luonnollisesti ja kylvät valtakunnan siemeniä, -
jotka Hän on sinuun laittanut, valtakunta alkaa tulla. Työpaikalla, -
koulussa, jokaisella alueella, jossa olet. Kotona.
Kun palvelet toisia lahjoilla, joita Jumala on sinulle antanut, -
ensinnäkin Jumalan huoneessa, toiseksi maailmassa.
Se minusta on... Aivan, ylistys Jeesukselle.
Osoitan nyt Raamatusta Jeesuksen esimerkistä, miten tämä toimii.
Ensin sanoin, että valtakunta tulee lahjana.
Toiseksi valtakunta tulee julki lahjan kautta.
Kolmanneksi: siten jokainen oikein käytetty ja harjoitettu lahja -
on Jumalan valtakunnan ilmentymä.
Näimme, miten valtakunta tulee: Sanan, Hengen -
Jumalan hallintavallan suostumisen ja lahjojen kautta.
Valtakunta tulee Kristuksen lahjan ja pelastuksen lahjan kautta.
Jumala antaa sen meille. Mutta sen sisällä Hän antaa meille lahjoja, -
jotta voimme jatkaa valtakunnan työtä. Aivan kuten Jeesus teki.
Tämä on kertomus Johannes Kastajasta. Hän oli suuri mies.
Hänen koko tarkoituksensa, lahjansa ― sellainen lahja olisi mahtava ―
Hänen lahjansa oli esitellä ihmisille Jeesusta, osoittaa Jeesukseen.
Se oli tosiasiassa hänen lahjansa.
Kun Jeesus tuli ilmi Messiaana, Johannekselle kävi tosi hullusti.
Hänet pidätettiin. Hän oli menettämäisillään päänsä.
Hän ajatteli: "O-ou. Olenko tehnyt virheen?" Luetaan tästä eteenpäin.
Matt. 11:1 (NLT): "Johannes Kastaja, joka oli vankilassa, -
kuuli asioista, joita Messias teki.
Hän lähetti opetuslapsensa kysymään Jeesukselta: 'Oletko Sinä Messias, -
jota olemme odottaneet, vai pitääkö meidän vielä odottaa jotakuta toista?'"
Hän oli alhossa. Kuvittele hänet alussa: "Katso, Jumalan Karitsa, -
joka pois ottaa maailman synnin." Haluaisin nähdä siitä toimintaleffan.
Nyt hän sanoo: "Olen vankilassa. Luultavasti menetän henkeni.
Missä on valtakunta? Jeesus, oletko Sinä todella Messias?
Vai pitääkö odottaa toista?" Kuuntele tarkasti Jeesuksen vastaus, jae 4.
"Jeesus sanoi: 'Menkää takaisin Johanneksen luo ja kertokaa hänelle,-
mitä olette nähneet ja kuulleet.'" Valtakunta voidaan nähdä ja kuulla.
Ihmeitä. "Sokeat näkevät, rammat kävelevät, -
spitaaliset paranevat, kuurot kuulevat, kuolleita herätetään eloon -
ja hyvää sanomaa julistetaan köyhille.'
Sanokaa: 'Jumala siunaa niitä, jotka eivät käänny pois minun tähteni.'"
Ymmärrättekö, mitä Jeesus yrittää sanoa: -
"Haluatteko tietää, olenko Messias?
Jos olen Kuningas, kuningaskunta [valtakunta] on täällä.
Mistä sen tietää? Valtakunnan merkit tapahtuvat nyt."
Jumalan valtakunta on voimaa, vapautta, pelastusta ja vapautumista.
Jeesuksen tekemät ihmeet olivat merkkejä valtakunnan läsnäolosta -
ja Kuninkaan läsnäolosta.
Kun Jeesus teki työtään, -
antoi muille sitä, minkä Isä ensin antoi Hänelle, -
kun Hän alkoi tehdä työtä ja harjoittaa lahjaansa, valtakunta tuli.
Niinpä Hän pystyi viittaamaan merkkeihin ja sanomaan: -
"Ne todistavat, että valtakunta on tullut."
Samalla tavalla sama periaate, sama valtakunta, samat menettelytavat, -
saman valtakunnan samat periaatteet. Kun harjoitat sinun lahjaasi -
siunataksesi muita, Jumala tuo julki valtakuntaansa kauttasi.
Siksi Fabio ja minä työskentelemme erään levyn parissa. Ei kristitty bändi.
Joku ihmettelee... Kuuntele, olen luova, taiteilija.
Minun pitää tehdä sitä. Eikä vain seurakunnassa. Täällä se on upeaa.
Mutta maailma tarvitsee sitä, mitä meillä on.
Näkisitpä, mikä vaikutus syntyy, kun sanoo: "Kirjoitin osan sanoista."
Ne ovat hyvät. Niissä on paljon merkitystä.
Siinä myös luodaan musiikkityyliä. Fabio harjoittaa lahjaansa.
Teen muistiinpanoja ja tarkastan kielen. Mutta harjoitan lahjaani.
Tämän kautta valtakunta tulee. Ei ehkä suoraan ihmisten elämään.
Mutta ihmisiä tulee läheiseen yhteyteen valtakunnan kanssa, -
kun menemme ulos ja olemme sitä, keitä olemme ja jaamme lahjaa, -
jonka Jumala on antanut meille. Ylistys Jeesukselle. Halleluja!
Raamatuntekstit: New Living Translation (NLT).
Suomennos: Marianne Tenetz